**ŠKOLSKÉ HOSPODÁRSTVO - BÚŠLAK spol. s r.o.**

**SÚŤAŽNÉ PODKLADY**

K VÝZVE NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK Z PROGRAMU ROZVOJA VIDIEKA SLOVENSKEJ REPUBLIKY 2014 – 2022, číslo výzvy: 51/PRV/2021

**Predmet zákazky:** Nákup technológie na zníženie energetickej náročnosti výroby (Inštalácia fotovoltického zariadenia na výrobu elektrickej energie, vrátane príslušenstva).

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020 (ďalej aj „Usmernenie“). Pôdohospodárska platobná agentúra vydala Usmernenie za účelom úpravy jednotných pravidiel pri výkone kontroly a finančnej kontroly obstarávania nespadajúceho pod pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) – tzv. výnimky pri poskytovaní finančných prostriedkov prostredníctvom Európskeho poľnohospodárskeho fondu pre rozvoj vidieka (ďalej len „EPFRV“) a štátneho rozpočtu.

|  |  |  |
| --- | --- | --- |
| **V Búšlaku**  | **dňa 26. júla 2023** |  |

|  |  |
| --- | --- |
| **Názov žiadateľa/prijímateľa/obstarávateľa:**  | **ŠKOLSKÉ HOSPODÁRSTVO - BÚŠLAK spol. s r.o.** |
| **Sídlo:**  | Dunajský Klátov 268, 930 21 Dunajský Klátov |
| **V zastúpení:** | Ing. Juraj Nagy, konateľ spoločnosti |
| **IČO:** | 34 122 940 |
| **DIČ:** | 2020365468 |
| **Názov projektu a kód ŽoNFP[[1]](#footnote-1)** | Nákup a digitalizácia novej technológie, umožňujúcej vyšší stupeň, spracovania vlastného farmárskeho mlieka, vytvorenie nových inovatívnych produktov, ako aj zníženie energetickej náročnosti výroby- 042TT510107 |
| **Kontaktné údaje pre zabezpečenie komunikácie so záujemcami** | Ing. Juraj Nagynagy@buslak.sk+421905408405 |

Adresa stránky, kde je možný prístup k dokumentácií Obstarávania: https://josephine.proebiz.com/

## 1. Predmet zákazky

1.1. Predmetom zákazky Nákup technológie na zníženie energetickej náročnosti výroby (Inštalácia fotovoltického zariadenia na výrobu elektrickej energie, vrátane príslušenstva).

1.2. Podrobná špecifikácia predmetu zákazky ako aj množstvá sú uvedené v Prílohe č. 1 týchto Súťažných podkladov.

1.3. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, obstarávateľ1 umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, rozmerové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky uvedených v prílohách Výzvy, môže uchádzač predložiť aj ekvivalenty inej značky rovnakej alebo vyššej kvality.

1.4. Predpokladaná hodnota zákazky **90 918,72** EUR bez DPH.

1.5. Miesto dodania: Dunajský Klátov

1.6. Spoločný slovník obstarávania (CPV): 09331200-0 - Slnečné fotoelektrické moduly

1.7. Zdroj finančných prostriedkov: Predmet zákazky bude financovaný zo Európskeho poľnohospodárskeho fondu pre rozvoj vidieka (ďalej len „EPFRV“), štátneho rozpočtu a vlastných zdrojov obstarávateľa. Zákazka sa týka projektu financovaného z fondov Európskej únie: Program rozvoja vidieka SR 2014 - 2022, opatrenie 4.2: **Podpora pre investície na spracovanie/uvádzanie na trh a/alebo vývoj poľnohospodárskych výrobkov**; oblasť: Cukrovarnícky priemysel, tukový priemysel vrátane spracovania olejnín a strukovín.

1.8. Potencionálny dodávateľ predložením svojej ponuky a jej príloh súhlasí so spracovaním osobných údajov, v zmysle zák.NR SR č. 18/2018 Z.z. o ochrane osobných údajov a o zmene a doplnení niektorých zákonov a Nariadením EÚ a rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (“GDPR”) pre účely tohto obstarávania.

## 2. Ponuka bude obsahovať:

2.1. Technickú špecifikáciu - opis ponúkaného tovaru, preukazujúci splnenie požiadaviek obstarávateľa na predmet zákazky doplnené o technickú špecifikáciu ponúkaného tovaru. Z predmetnej špecifikácie musí vyplývať splnenie minimálnych požadovaných parametrov na predmet zákazky. Technická špecifikácia obsahuje aj cenovú ponuku. Všetky doklady musia byť vložené do systému JOSEPHINE ako scan.

2.2. Návrh potencionálneho dodávateľa na plnenie kritéria predmetu zákazky (cenová ponuka) vložený do systému JOSEPHINE (Všetky doklady musia byť vložené do systému JOSEPHINE ako scan.). Cenová ponuka musí byť písomná, nesmie byť staršia ako 3 mesiace od vyhlásenia výzvy na predkladanie cenovej ponuky a musí obsahovať jednoznačne vymedzený predmet dodávky tovarov, stavebných prác a služieb. Cenová ponuka musí byť **potvrdená podpisom oprávneného zástupcu** potenciálneho dodávateľa (štatutárnym orgánom alebo inou oprávnenou osobou, ktorej oprávnenosť preukáže prijímateľ úradne overeným plnomocenstvom, pričom prijímateľ musí disponovať originálom alebo úradne overenou fotokópiou na vyžiadanie ju poskytovateľovi predložiť; v rámci dokumentácie k obstarávaniu predkladá všetky ako scan z originálov a tieto elektronické doklady musia byť vložené do systému JOSEPHINE), musí byť potvrdená pečiatkou, ak je potenciálny dodávateľ povinný pečiatku používať, musí obsahovať dátum vyhotovenia (potvrdenie potenciálneho dodávateľa musí byť uvedený na strane, kde sa uvádza sumárna cenová kalkulácia), musí obsahovať povinné prílohy.

2.3. Technická špecifikácia (podľa bodu 2.1.) tvorí Prílohu č. 1 týchto Súťažných podmienok. Príloha č. 1 musí byť podpísaná štatutárnym zástupcom alebo osobou oprávnenou konať za uchádzača (Všetky doklady musia byť vložené do systému JOSEPHINE ako scan.).

## 3. Lehota na predkladanie ponúk

Ponuky musia byť doručené do **03.08.2023 do 08:00**.

## 4. Podmienky účasti potencionálneho dodávateľa

4.1. Podmienky účasti potencionálneho dodávateľa týkajúce sa osobného postavenia:

• doklad o oprávnení dodávať tovar, uskutočňovať stavebné práce alebo poskytovať službu (výpis z obchodného registra),

• doklad o tom, že na majetok potenciálneho dodávateľa nie je vyhlásený konkurz, nie je v reštrukturalizácii, nie je v likvidácii (potvrdenie príslušného okresného súdu),

• doklad o tom, že neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania (potvrdenie príslušného inšpektorátu prácu),

• doklad o tom, že jeho štatutárny orgán, člen štatutárneho orgánu, člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi (výpis z registra trestov).

Potencionálny dodávateľ preukazuje splnenie vyššie uvedených podmienok:

a) **čestným vyhlásením** alebo

b) vyhlásením o zaregistrovaní sa v zozname hospodárskych subjektov spolu s platnou registráciou vedeným Úradom pre verejné obstarávanie alebo

c) uvedením internetovej adresy/hypertextový link, na ktorom sú požadované dokumenty verejne sprístupnené. Obstarávateľ overí splnenie podmienky účasti osobného postavenia u všetkých potencionálnych dodávateľov cez verejne dostupné registre. Ak si skutočnosti preukazujúce splnenie podmienok účasti osobného postavenia prijímateľ nedokáže overiť cez verejne dostupné registre, úspešný uchádzač je na základe požiadania obstarávateľa povinný pred podpisom zmluvy predložiť všetky doklady, ktoré predbežne nahradil čestným vyhlásením.

4.2. Podmienky účasti potencionálneho dodávateľa týkajúce sa finančného a ekonomického postavenia a technickej alebo odbornej spôsobilosti:

• prehľadom o dosiahnutom obrate v oblasti, ktorej sa predmet zákazky týka, za posledné tri hospodárske roky, v súhrnnej výške minimálne **200 000,00** EUR za požadované obdobie alebo ekvivalent v inej mene. Za obrat v oblasti predmetu zákazky sa považuje obrat v oblasti inštalácie fotoltaických technológií. Potencionálny dodávateľ preukáže prehľad o dosiahnutom obrate (napr. predložením Výkazu ziskov a strát (účtovná jednotka účtujúca v systéme podvojného účtovníctva) alebo Výkazom o príjmoch a výdavkoch (účtovná jednotka účtujúca v systéme jednoduchého účtovníctva) za posudzované obdobie) alebo predbežne nahradí doklady **čestným vyhlásením**.

Obstarávateľ overí splnenie podmienky účasti osobného postavenia (resp. finančného a ekonomického postavenia a technickej alebo odbornej spôsobilosti) u všetkých potencionálnych dodávateľov cez verejne dostupné registre. Ak si skutočnosti preukazujúce splnenie podmienok účasti osobného postavenia (resp. finančného a ekonomického postavenia a technickej alebo odbornej spôsobilosti) prijímateľ nedokáže overiť cez verejne dostupné registre, úspešný uchádzač je na základe požiadania obstarávateľa **povinný pred podpisom zmluvy predložiť všetky doklady, ktoré predbežne nahradil čestným vyhlásením**.

4.3. Ak potencionálny dodávateľ nemá sídlo v Slovenskej republike a krajina jeho sídla nevydáva niektoré z dokladov uvedených v bode 4.1. a 4.2. alebo nevydáva ani rovnocenné doklady, možno ich nahradiť čestným vyhlásením podľa predpisov platných v krajine jeho sídla.

## 5. Obchodné podmienky

5.1. S úspešným uchádzačom bude uzavretá Kúpna zmluva. Obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom.

5.2. Kúpna zmluva tvorí Prílohu č. 2 súťažných podkladov. Uchádzač predložením ponuky vyjadruje súhlas so zmluvnými podmienkami, ktoré obstarávateľ uviedol v Prílohe č. 2 týchto Súťažných podmienok.

5.3. Obstarávateľ považuje zmluvné podmienky uvedené v Prílohe č. 2 týchto Súťažných podmienok za nemenné s výnimkou zmien vo formálnych náležitostiach zmluvy a takých zmien, ktoré by pozíciu obstarávateľa (kupujúceho) oproti úspešnému uchádzačovi (predávajúcemu) zvýhodňovali (išli by v neprospech úspešného uchádzača).

5.4. Predávajúci sa zaväzuje dodať Kupujúcemu celý predmet kúpy do 150 dní odo dňa obdržania objednávky.

## 6. Predkladanie a obsah ponuky

6.1. Ponuky sa budú predkladať výlučne elektronicky do systému JOSEPHINE, umiestnenom na webovej adrese <https://josephine.proebiz.com>.

6.2. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

6.3. Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky.

6.4. Zaradeným záujemcom navrhovaná celková cena obstarávania musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

UPOZORNENIE Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby zaradení záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.

6.5 , ktorá je prílohou č. 2 Výzvy na predkladanie ponúk. **Uchádzač do zmluvy doplní**:

a) svoje identifikačné údaje,

b) návrh na plnenie kritérií s uvedením ponúkaných cien v súlade s cenami uvedenými v Prílohe č. 1 Výzvy na predkladanie ponúk,

c) miesto a dátum podpisu zmluvy, podpis a pečiatku (v prípade povinnosti používať pečiatku). Potvrdenie uchádzača musí byť aj na strane kde sa uvádza sumárna cenová kalkulácia.

## 7. Platnosť (viazanosť) ponuky

Viazanosť ponuky musí byť minimálne 1 mesiac.

## 8. Doplnenie, zmena a odvolanie ponuky

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať výlučne prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## 9. Náklady na ponuku

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči obstarávateľovi, a to aj v prípade, že obstarávateľ neprijme ani jednu z predložených ponúk alebo zruší postup zadávania zákazky.

## 10. Jazyk ponuky

Zaradený záujemca predkladá ponuku v štátnom jazyku (slovenskom) alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

## 11. Zábezpeka ponuky

Zábezpeka ponuky sa nevyžaduje.

## 12. Variantné riešenie

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

## 13. Podmienky zrušenia použitého postupu zadávania zákazky

Obstarávateľ môže zrušiť použitý postup zadávania zákazky podľa ustanovení Usmernenia.

## 14. Zverejnenie a poskytnutie súťažných podkladov

14.1. Potencionálny dodávateľ môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

14.2. Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

14.3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

14.4. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného v súťažných podkladoch.

14.5. Ak potencionálny dodávateľ nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje zaradený záujemca uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

14.6. V prípade, že potencionálny dodávateľ predloží listinnú ponuku, obstarávateľ na ňu nebude prihliadať.

14.7. Ponuka, pre účely zadávania tejto zákazky, je prejav slobodnej vôle potencionálneho dodávateľa, že chce za úhradu poskytnúť obstarávateľovi určené plnenie pri dodržaní podmienok stanovených obstarávateľom bez určovania svojich osobitných podmienok.

14.8. Potencionálny dodávateľ môže predložiť iba jednu ponuku. Potencionálny dodávateľ nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Obstarávateľ vylúči zaradeného záujemcu, ktorý je súčasne členom skupiny dodávateľov.

## 15. Komunikácia a vysvetlenie

15.1. Obstarávateľ bude pri komunikácii so zaradenými záujemcami postupovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi obstarávateľom a zaradenými záujemcami počas celého procesu obstarávania.

15.2. Pravidlá pre doručovanie - zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

15.3. Ak je odosielateľom zásielky (správy) obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka (správa). Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácií s obstarávateľom.

15.4. Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

15.5. Obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti v obstarávaní, informatívneho dokumentu alebo inej sprievodnej dokumentácie budú obstarávateľom zverejnené ako elektronické dokumenty v profile obstarávateľa formou odkazu na systém JOSEPHINE.

## 16. Vysvetlenie súťažných podkladov a vylúčenie ponuky

16.1. Adresa stránky, kde je možný prístup k dokumentácií obstarávania je: <https://josephine.proebiz.com/>.

16.2. V prípade nejasností alebo potreby objasnenia požiadaviek a podmienok účasti v obstarávaní, uvedených v oznámení o vyhlásení obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých obstarávateľom v lehote na predkladanie ponúk, môže ktorýkoľvek zo záujemcov alebo zaradených záujemcov požiadať prostredníctvom komunikačného rozhrania systému JOSEPHINE.

16.3. Obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.

16.4. Podania a dokumenty súvisiace s uplatnením revíznych postupov sú medzi obstarávateľom a záujemcami/zaradenými záujemcami/uchádzačmi doručované výlučne prostredníctvom komunikačného rozhrania systému JOSEPHINE.

16.5 Vylúčenie ponuky

16.5.1 Obstarávateľ vylúči ponuku, ak:

a) ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

b) uchádzač nedoručí písomné vysvetlenie ponuky na základe požiadavky obstarávateľa

c) uchádzačom predložené vysvetlenie ponuky nie je svojim obsahom v súlade s požiadavkou obstarávateľa

d) uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

e) uchádzač sa pokúsil neoprávnene ovplyvniť postup verejného obstarávania.

16.5.2 Obstarávateľ vylúči z verejného obstarávania uchádzača, ak:

a) nesplnil podmienky účasti,

b) predložil neplatné doklady; neplatnými dokladmi sú doklady, ktorým uplynula lehota platnosti,

c) poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,

d) pokúsil sa neoprávnene ovplyvniť postup verejného obstarávania,

e) pokúsil sa získať dôverné informácie, ktoré by mu poskytli neoprávnenú výhodu,

f) konflikt záujmov podľa Usmernenia PPA č.10/2017 nemožno odstrániť inými účinnými opatreniami,

g) na základe dôveryhodných informácií má obstarávateľ dôvodné podozrenie, že uchádzač uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž,

h) uchádzač nepredložil po písomnej žiadosti vysvetlenie alebo doplnenie predložených dokladov v určenej lehote.

Obstarávateľ vylúčenie uchádzačovi písomne oznámi.

## 17. Všeobecné informácie k webovej aplikácií JOSEPHINE

17.1. JOSEPHINE je na účely tohto obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://iosephine.proebiz.com. Na bezproblémové používanie systému JOSEPHINE je nutné používať jeden z podporovaných internetových prehliadačov: Microsoft Internet Explorer verzia 11.0 a vyššia, Mozilla Firefox verzia 13.0 a vyššia alebo Google Chrome.

17.2. Záujemca môže požiadať o vysvetlenie informácií uvedených v oznámení o vyhlásení obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie.

17.3. Vysvetlenie informácií uvedených v oznámení o vyhlásení obstarávania, v súťažných podkladoch alebo v inej sprievodnej dokumentácii obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

17.4. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Obstarávateľ o jeho uverejnení odošle správu všetkým známym záujemcom v deň uverejnenia.

17.5. Obstarávateľ môže primerane predĺžiť lehotu na predkladanie ponúk, ak vysvetlenie informácií potrebných na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo v dokumentoch potrebných na vypracovanie ponuky vykoná podstatnú zmenu.

17.6. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky a podľa požiadaviek uvedených v kúpnej zmluve (Príloha č. 2 týchto Súťažných podkladov).

17.7. Uchádzač stanoví svoju cenu na základe svojho slobodného rozhodnutia. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnuté na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

## 18. Otváranie ponúk (ku konkrétnej výzve)

18.1. Otváranie ponúk sa uskutoční elektronicky najskôr **03.08.2023 po 08:00**.

18.2. Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.

18.3. Všetky prístupy do toho „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

18.4. On-line sprístupnenia ponúk sa môže zúčastniť len uchádzač, ktorého ponuka bola predložená v lehote na predkladanie ponúk.

## 19. Vyhodnotenie ponúk

19.1. Obstarávateľ pristúpi najprv k vyhodnoteniu predložených ponúk z pohľadu kritéria na vyhodnotenie ponúk (predložených cenových ponúk) a následne splnenia požiadaviek na predmet zákazky u uchádzača, ktorý sa umiestnil na 1. mieste v poradí. V prípade, že uchádzač na 1. mieste v poradí nesplní požiadavky na predmet zákazky, obstarávateľ vyhodnotí splnenie predmetných požiadaviek u 2. uchádzača v poradí a atď.

19.2. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť obstarávateľovi prostredníctvom určenej komunikácie v systéme JOSEPHINE. 19.3. Obstarávateľ prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

## 20. Kritériá na vyhodnotenie ponúk a pravidlá ich uplatnenia

Ponuky budú vyhodnocované na základe stanovených kritérií v týchto súťažných podkladoch. Kritérium na vyhodnotenie ponúk je **najnižšia cena**. Cena musí byť uvedená v eurách **bez DPH** a zaokrúhlená najviac na 2 desatinné miesta. Pod cenou sa rozumie cena za celý predmet zákazky v EUR s DPH.

## 21. Informácia o výsledku vyhodnotenia ponúk a uzavretie zmluvy

Obstarávateľ zašle informáciu o výsledku vyhodnotenia ponúk prostredníctvom komunikačného rozhrania systému JOSEPHINE úspešnému uchádzačovi a vyzve ho na uzavretie zmluvy.

## 22. Súčinnosť a uzavretie zmluvy

22.1. Obstarávateľ uzatvorí zmluvu s úspešným uchádzačom v súlade s Usmernením. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

22.2. Úspešný uchádzač a jeho subdodávatelia, ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora pred podpísaním kúpnej zmluvy.

## 23. Osobitné podmienky súvisiace s plnením zmluvy.

23.1. Obstarávateľ určuje nasledovné osobitné podmienky súvisiace s plnením zmluvy. Obstarávateľ na preukázanie ich splnenia požaduje od úspešného uchádzača (predávajúceho), aby predložil obstarávateľovi v lehote do 5 pracovných dní odo dňa doručenia písomnej výzvy na poskytnutie súčinnosti potrebnej na uzavretie zmluvy nasledovné doklady a dokumenty nasledovným spôsobom:

23.1.1. Elektronicky prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

23.1.1.1. Zoznam všetkých subdodávateľov s uvedením identifikačných údajov subdodávateľa, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia.

23.1.1.2. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje;

23.1.1.3. V prípade nevyužitia subdodávateľov, úspešný uchádzač predloží čestné vyhlásenie o nevyužití subdodávateľov.

23.1.1.4. Scan vyplnenej a podpísanej zmluvy vrátane všetkých relevantných príloh.

23.1.2. Listinne prostredníctvom pošty alebo inej doručovacej služby na adresu obstarávateľa:

**Dunajský Klátov 268, 930 21 Dunajský Klátov.**

23.1.2.1. Vyplnenú a podpísanú kúpnu zmluvu v 4 vyhotoveniach s platnosťou originálu vrátane všetkých relevantných príloh (rovnopisoch);

23.1.2.2. Nepredloženie dokladov a dokumentov podľa čl. 4 týchto Súťažných podkladov bude obstarávateľ považovať za porušenie povinnosti úspešného uchádzača poskytnúť obstarávateľovi riadnu súčinnosť potrebnú na uzavretie zmluvy.

23.1.2.3. Obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“), resp. overili registráciu v Registri partnerov verejného sektora podľa ust. § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.

## 24. Záverečné ustanovenia

Obstarávateľ bude pri uskutočňovaní tohto postupu zadávania zákazky postupovať v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020, prípadne inými všeobecne záväznými právnymi predpismi.

## 25. Prílohy

Prílohami k týmto súťažným podkladom sú:

Príloha č. 1: Špecifikácia predmetu zákazky s cenovou ponukou

Príloha č. 2: Kúpna zmluva

Príloha č. 3: Čestné vyhlásenie (osobné postavenie)

Príloha č. 4: Čestné vyhlásenie (finančné a ekon. postavenie)

Príloha č. 5: Čestné vyhlásenie (subdodávatelia)

Situácia - FVZ

1. len v prípade predloženia po schválení ŽoNFP; \* Pre účely týchto Súťažných podmienok sa pod pojmom obstarávateľ, prijímateľ alebo žiadateľ myslí tá istá osoba \* Pre účely týchto Súťažných podmienok sa pod pojmom potencionálny dodávateľ, uchádzač alebo záujemca myslí tá istá osoba [↑](#footnote-ref-1)